Santa Catina d'Ałesandria

Santa Catina d'Ałesandria (287? - Ałesandria d'Egito, 304) ła xe na vergine, martire e dotore de ła Cexa Catòłega: ła xe considerà santa da ła Ceza catòłega e ortodosa.

Sinboło identificativo ła Roda dentà.

 Biografia 
Oltre ała inserta data de nasita (287), al fato che ła xe sta martorisà a Ałesandria d'Egito inte el 304, de ła so vita a se sa poco gnente e a xe difisiłe fare ła distinsion intrà ła realtà storica e łe fołe.

Secondo ła tradision, Catina ła gera na beła fioła egisiana che, in ocasion de ł'insediamento a Ałesandria del governador Massimino Daia, in tel 305, ła se ga presentà a palazo inte el bel mezo dei festejamenti pagani domandando al governador de riconosare Gesù Cristo come redentore de ł'umanità.

El governador ałora el ga fato ciamar on grupo de retori parché i ła convinsese a onorare i dei, ma, al contrario Catarina ła łi ga convertìi al Cristianesimo. El governador ałora el ga ordinà ła condana a morte de tuti i retori e de Catarina so na roda dentà.
Ła roda, parò, ła se ga roto e Masimino ł'è sta obligà a tajar ła testa a ła santa.

 Sełebrasion 
Łe scarse notisie so ła só vita łe ga senpre fato dubitare che ła sia veramente existìa, tanto che ła Ceza catòlega ła ga tirà via martirołogio tra el 1962 e el 2002, nonostante el permeso del Vatican de festegiarla istéso el 25 de novenbre.

In Itàlia ła xe patrona de 
 Bazzini Casanova inte el Comune di Bardi PR
 Brissogne
 Comunanza
 Castellino di Moncalvo
 Deruta
 Dorgali
 Ferara de Monte Baldo
 Locri
 Paceco
 San Giovani Ilarion
 Santa Caterina dello Ionio
 Santa Caterina di Lusiana
 Santa Caterina Villarmosa
 Scandiano
 Sluderno
 Stangheła

Catina d'Ałesandria